Document ID: /roh_data/filtered/fineweb-2-filterrobots_roh.jsonl.gz/60917

La ComCom è ina cumissiun extraparlamentara independenta ch'è vegnida creada tras la lescha da telecommunicaziun (LTC) dals 30 d'avrigl 1997 sco autoritad da concessiun ed organ per regular il martgà sin il sectur dals fatgs da telecommunicaziun.
Tar sias cumpetenzas essenzialas appartegnan il dar las concessiuns a las offeridras da servetschs da telecommunicaziun, las concessiuns per il diever dil spectrum da las frequenzas da radiofonia sco er da la concessiun dal provediment fundamental, decider davart las cundiziuns d'interconnecziun, l'approvaziun dal plan naziunal davart l'attribuziun da las frequenzas ed ils plans naziunals da numeraziun, sco er la regulaziun da las modalitads per las portabilitads dals numers e la tscherna libra da l'offeridra dals servetschs.
Intgins da ses pensums ha la ComCom dentant surdà cun sia ordinaziun dals 17-11-97 davart la lescha da communicaziun l'uffizi federal per communicaziun (UFCOM) (er vesair il reglament da fatschenta da la cumissiun da communicaziun sco er il punct "Co èn repartidas las incumbensas tranter ComCom e UFCOM?").